पाएं अपने शहर की ताज़ा ख़बरें और फ्री ई-पेपरडाउनलोड करें
जिला में कोरोना वायरस (कोविड-19) के संक्रमण के प्रसार को नियंत्रित करने के लिए राज्य सरकार द्वारा प्राप्त निदेश के आलोक में 5 से 15 मई 21 तक लॉकडाउन लगाया गया है। उक्त प्रतिबंधों के दौरान मजदूर, निर्धन, निराश्रित, निःशक्त आदि जरूरतमंद व्यक्तियों को भोजन की संभावित समस्या के मद्देनजर जिलाधिकारी अमित कुमार पांडेय द्वारा जिलान्तर्गत चिन्हित स्थानों यथा- नगर परिषद सीवान, नगर पंचायत मैरवा एवं महाराजगंज तथा अंचलों मे सामुदायिक रसोई स्थापित करने का निर्णय लिया गया है। सामुदायिक रसोई घर का संचालन का पूर्ण दायित्व संबंधित अंचलों के अंचल पदाधिकारी पर होगा।
स्थलों का कर लिया गया है चयन
अंचलाधिकारी यदि आवश्यक समझें तो अतिरिक्त सामुदायिक रसोईघर सृजित कर सकते हैं। इसके वरीय प्रभार में अपर समाहर्ता, राजस्व होंगे। जिला जनसंपर्क पदाधिकारी रवि रंजन राकेश ने बताया कि सामुदायिक रसोईघर के लिए स्थलों का चयन किया गया है। इसमें भीएमएचई उच्च विद्यालय ,हरेराम उच्च विद्यालय, मैरवा ,स्वामी कर्मदेव उच्च विद्यालय महाराजगंज ,मध्य विद्यालय हसनपुरा,उच्च विद्यालय आन्दर ,बीआरसी बडहरिया, राजकीय मध्य विद्यालय बसंतपुर,उर्दू मध्य विद्यालय गोपालपुर हुसैनगंज ,आदर्श राजकीय मध्य विद्यालय गुठनी में सामुदायिक रसोईघर में प्रतिदिन दिन एवं रात्रि के भोजन की व्यवस्था की जाएगी। सामुदायिक रसोई के संचालन में बिजली,पेयजल,साफ-सफाई,हैण्डवाश, सेनेटाइजर,मास्क आदि की पर्याप्त व्यवस्था के साथ-साथ सोशल डिस्टेंसिंग एवं अन्य सुरक्षा मानकों का विशेष ध्यान रखा जाएगा। सामुदायिक रसोई स्थल पर सुरक्षा के समुचित प्रबंध की सारी जवाबदेही संबंधित थानाध्यक्ष की होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn